
Proiectului de Lege pentru ratificarea Acordului între Guvernul României şi 
Guvernul Statului Kuwait privind dobândirea, pe bază de reciprocitate, 
a dreptului de proprietate asupra terenurilor pentru buna funcţionare a misiunilor diplomatice şi oficiilor consulare,  semnat la Kuwait City, la 11 iunie 2012
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, precum şi în acord cu art.76 alin.(3) din Constituţia României republicată, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu proiectul de Lege privind ratificarea Acordului între Guvernul României şi Guvernul Statului Kuwait privind dobândirea, pe bază de reciprocitate, a dreptului de proprietate asupra terenurilor pentru buna funcţionare a misiunilor diplomatice şi oficiilor consulare, semnat la Kuwait City, la 11 iunie 2012, trimis cu adresa nr. PLx. 229/2013 din 25 iunie 2013 şi înregistrat în cadrul comisiei sub nr. 31/800 din 26 iunie 2013.

Camera Deputaţilor este primă Cameră sesizată, în temeiul dispoziţiilor art.75 alin. (1) din Constituţia României, republicată, şi ale art. 92 alin. (8) pct. 1 din Regulamentul Camerei Deputaţilor, republicat, cu modificările şi completările ulterioare.

Proiectul de act normativ are ca obiect de reglementare ratificarea Acordului între Guvernul României şi Guvernul Statului Kuwait privind dobândirea, pe bază de reciprocitate, a dreptului de proprietate asupra terenurilor pentru buna funcţionare a misiunilor diplomatice şi oficiilor consulare, semnat la Kuwait City, la 11 iunie 2012.
Proiectul de lege a fost elaborat în temeiul art. 19 alin (1) lit. e) şi h) din Legea nr. 590/2003 privind tratatele şi, în temeiul art. 19 alin.(1) lit. (a) din Legea nr.590/2003 acordul se supune spre ratificare prin lege Parlamentului.

Consiliul legislativ a avizat favorabil proiectul prezentului act normativ, cu observaţii, prin avizul cu nr. 501/5 iunie 2013. 

Comisia pentru politică externă a transmis Comisiei juridice, de disciplină şi imunităţi avizul favorabil, acordat în şedinţa sa din data de 26 iunie a.c.
         În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege şi avizele accesorii, în şedinţa din data de 3 septembrie 2013.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru ratificarea Acordului între Guvernul României şi Guvernul Statului Kuwait privind dobândirea, pe bază de reciprocitate, a dreptului de proprietate asupra terenurilor pentru buna funcţionare a misiunilor diplomatice şi oficiilor consulare, semnat la Kuwait City, la 11 iunie 2012, în forma iniţiatorului.
În raport cu obiectul şi conţinutul reglementării, proiectul de lege face parte din categoria legilor ordinare.

              PREŞEDINTE,                                                                      SECRETAR,           
         Bogdan Liviu Ciucă                                                  Theodor-Cătălin NICOLESCU
 Consilier parlamentar,

